གཏན་འབེབསནང་ལས་ཁུངས་དང་བྱ་གཞག་ཚན་པས་སྤྱི་ཚོགས་ཀྱི་སྤྱི་འདོམས་དང་མི་སྒེར་གྱི་རྩིས་ཐོ་ཟུང་འབྲེལ་བྱེད་པའི་གཞི་རྩའི་རྒན་གསོའི་འགན་བཅོལ་ལམ་ལུགས་ལག་བསྟར་བྱས་ཏེ་ཚན་པ་དང་མི་སྒེར་གྱིས་ཐུན་མོང་ཐོག་མ་དངུལ་བསྡུ་སྐྱེལ་དང་།གཞི་རྩའི་རྒན་གསོའི་དངུལ་རྩིས་སྤྲོད་ཀྱི་བྱ་ཐབས་ལ་སྒྱུར་བཅོས་བྱས་ནས་ཐོབ་ཐང་དང་དངུལ་བསྡུ་སྐྱེལ་གཉིས་ཕན་ཚུན་འབྲེལ་བ་བྱས་ཏེ་མང་ཙམ་བསྐྱལ་ན་མང་ཙམ་ཐོབ་པ་དང་ཡུན་རིང་བསྐྱལ་ན་མང་ཙམ་ཐོབ་པའི་ཡར་སྐུལ་ལམ་སྲོལ་འཛུགས་པ།གཞི་རྩའི་རྒན་གསོའི་དངུལ་རྒྱུན་གཏན་ལྟར་ལེགས་སྒྲིག་བྱེད་པའི་ལམ་སྲོལ་བཙུགས་ཏེ་ལས་ཁུངས་དང་།ཁེ་ལས།བྱ་གཞག་ཚན་པའི་ལས་འཁྱུར་ངལ་གསོ་རྒྱག་མཁན་མི་སྣ་དང་གྲོང་ཁྱེར་གྲོང་གསེབ་ཀྱི་གྲོང་མིའི་གཞི་རྩའི་རྒན་གསོའི་དངུལ་ལེགས་སྒྲིག་བྱ་རྒྱུར་སྤྱི་འདོམས་ཐོག་བསམ་གཞིག་བྱེད་པ།རྒན་གསོའི་འགན་བཅོལ་ཐེབས་རྩ་དོ་དམ་དང་ལྟ་སྐུལ་ལ་ཤུགས་སྣོན་བརྒྱབ་ནས་ཐེབས་རྩའི་བདེ་འཇགས་འགན་ལེན་བྱེད་པ།རྒན་གསོའི་འགན་བཅོལ་གྱི་འབྲེལ་བ་སྤོ་སྒྱུར་དང་རྒྱུན་མཐུད་ཀྱི་ལས་དོན་ཡག་པོ་སྤེལ་ནས་མི་སྣ་ལུགས་མཐུན་ངང་འགྲོ་སྐྱོད་ལ་སྐུལ་མ་གཏོང་བ།ལས་རིགས་ཀྱི་ལོ་ཕོགས་ལམ་ལུགས་གོམ་པ་གཅིག་མཚུངས་ཀྱིས་བཙུགས་ནས་རིམ་པ་མང་བའི་རྒན་གསོའི་འགན་བཅོལ་མ་ལག་ཆགས་པ་བྱེད་པ།རྒན་གསོའི་འགན་བཅོལ་མ་དངུལ་གྲབས་གསོག་གི་ལམ་སྲོལ་འཛུགས་པ་དང་འཐུས་སྒོ་ཚང་དུ་བཏང་ནས་ཐོབ་ཐང་སྤྲོད་ཐུབ་པ་བྱེད་པ།སྤྱི་ཚོགས་ཅན་གྱི་དོ་དམ་ཞབས་ཞུ་རིམ་བཞིན་ལག་བསྟར་བྱས་ཏེ་དོ་དམ་ཞབས་ཞུའི་ཆུ་ཚད་ཟམ་མི་ཆད་པར་མཐོ་རུ་གཏོང་བ་བཅས་བྱེད་དགོས་པའི་གཏན་འབེབས་བྱས་ཡོད།